b'\n_START_ARTICLE_\nVila Ebenspanger\n_START_SECTION_\nZgodovina\n_START_PARAGRAPH_\nVila je bila zgrajena leta 1879, o njenem na\xc4\x8drtovalcu, graditelju in prvotnemu lastniku pa ni znanih podatkov. Leta 1932 je bila pod takratnim lastnikom Oskarjem Ebenspangerjem prenovljena. Vila, ki se nahaja na prostoru med Cankarjevo, Tom\xc5\xa1i\xc4\x8devo, Pre\xc5\xa1ernovo in vilo Piccoli, je bila v lasti dru\xc5\xbeine Ebenspanger vse do septembra 1943, ko jo je zasedel nem\xc5\xa1ki okupator in dru\xc5\xbeino poslal v koncentracijska tabori\xc5\xa1\xc4\x8da; v njem je nastanil zdravnike iz bli\xc5\xbenje Mladike._NEWLINE_Po drugi svetovni vojni je vila pre\xc5\xa1la v nepojasnjenih okoli\xc5\xa1\xc4\x8dinah v najem vladi Socialisti\xc4\x8dne republike Slovenije (edina pre\xc5\xbeivela Ebenspangerjeva - Adela - je po vojni \xc5\xbeivela v manj\xc5\xa1em stanovanju pri pivovarni Union); sprva je v vili \xc5\xbeivel Boris Kidri\xc4\x8d z dru\xc5\xbeino, nato pa Boris Ziherl. \xc5\xbde leta 1957 je vila pre\xc5\xa1la v uporabo Dru\xc5\xa1tva slovenskih pisateljev, ki jo je nato do osamosvojitve Slovenije postopoma odkupilo. Kot domovanje DSP je v procesu osamosvajanja Slovenije dobila zgodovinsko vlogo kot kraj, kjer je nastajal osnutek prve slovenske ustave.'